বিরোধী শিবিরে জোট হবে কি না তা নিয়ে যখন জল্পনা তুঙ্গে, ঠিক তখনই মন্ত্রিসভা কী হবে ভাবতে ব্যস্ত তৃণমূল। দলের জন্মদিনে এমনই মন্তব্য সুব্রত বক্সির। জোট জল্পনাকে কার্যত আমল না দিয়ে তাঁর দাবি, শক্তিশালী মন্ত্রিসভা তৈরিই এখন তাঁদের মেন টার্গেট। কংগ্রেস-সিপিএমের জোট হবে? এখনও জল্পনা। হাত মেলাচ্ছে বাম-কংগ্রেস? তবে এই জোট জল্পনাকে  শাসকদল আদৌ পাত্তা দিতে নারাজ। নন্দীগ্রামের সভার মঞ্চে দাঁড়িয়েই শুভেন্দু অধিকারিকে  পরবর্তী মন্ত্রিসভার সদস্য হিসাবে ঘোষণা করে দিয়েছিলেন মমতা বন্দ্যোপাধ্যায়। দলের প্রতিষ্ঠাদিবসে দলের সর্বভারতীয় সাধারণ সম্পাদকও হাঁটলেন সেই পথে। জোট জল্পনাকে আমল দিতে নারাজ মুকুল রায়ও।
 ওয়েব ডেস্ক: বিরোধী শিবিরে জোট হবে কি না তা নিয়ে যখন জল্পনা তুঙ্গে, ঠিক তখনই মন্ত্রিসভা কী হবে ভাবতে ব্যস্ত তৃণমূল। দলের জন্মদিনে এমনই মন্তব্য সুব্রত বক্সির। জোট জল্পনাকে কার্যত আমল না দিয়ে তাঁর দাবি, শক্তিশালী মন্ত্রিসভা তৈরিই এখন তাঁদের মেন টার্গেট। কংগ্রেস-সিপিএমের জোট হবে? এখনও জল্পনা। হাত মেলাচ্ছে বাম-কংগ্রেস? তবে এই জোট জল্পনাকে  শাসকদল আদৌ পাত্তা দিতে নারাজ। নন্দীগ্রামের সভার মঞ্চে দাঁড়িয়েই শুভেন্দু অধিকারিকে  পরবর্তী মন্ত্রিসভার সদস্য হিসাবে ঘোষণা করে দিয়েছিলেন মমতা বন্দ্যোপাধ্যায়। দলের প্রতিষ্ঠাদিবসে দলের সর্বভারতীয় সাধারণ সম্পাদকও হাঁটলেন সেই পথে। জোট জল্পনাকে আমল দিতে নারাজ মুকুল রায়ও।
রাজ্যের কোনায় কোনায় পালিত হচ্ছে দলের জন্মদিন। আঠারো পূর্ণ হওয়া সাবালক তৃণমূল যে ভোটের রেসে সবার থেকে এগিয়ে তা বোঝাচ্ছেন নেতারা। মুখ্যমন্ত্রীর ছবিকে সামনে রেখে নানা কর্মসূচি। লক্ষ্য সেই ভোট ব্যাঙ্ক। কিন্তু ভোটের আগে এতটা নিশ্চিত কী ভাবে তৃণমূল শিবির? জোট হলে কি চিন্তা বাড়বে না?  সিপিএমের ব্রিগেড কি ভাবাচ্ছে না শাসক দলকে? অফেন্স ইস দ্য বেস্ট ডিফেন্স।  এখন  এপথেই হাঁটছে তৃণমূল।